[{"text_idx": "#000000", "text": "Protestwyr yn galw am 'achub' y diwydiant dur"}, {"text_idx": "#000001", "text": "Mae gweithwyr dur o dde Cymru wedi bod yn lobi\u0308o yn San Steffan, yn galw ar lywodraeth y DU i weithredu i achub y diwydiant."}, {"text_idx": "#000002", "text": "Roedd gweithwyr o safleoedd cwmni Tata ym Mhort Talbot a Llanwern yn rhan o'r protestio cyn i ASau drafod y mater ddydd Mercher."}, {"text_idx": "#000003", "text": "Mae protestwyr yn dweud y gall miloedd mwy o bobl golli eu swyddi o ganlyniad i gostau ynni uchel a'r ffaith bod dur rhad yn cael ei fewnforio i'r DU."}, {"text_idx": "#000005", "text": "Daeth dwsinau o weithwyr, gyda nifer yn gwisgo crysau 'Save Our Steel', i San Steffan i brotestio."}, {"text_idx": "#000006", "text": "Un oedd Jason Wyatt, trydanwr i Tata ym Mhort Talbot, wnaeth alw ar weinidogion i leihau trethi busnes a chostau ynni i'w gyflogwr."}, {"text_idx": "#000007", "text": "\"Rydyn ni'n poeni am yr hyn fydd y busnes yn ei wneud yn y tymor byr, er enghraifft diswyddiadau,\" meddai."}, {"text_idx": "#000008", "text": "\"Y gwaith dur yw'r cyflogwr mwyaf o bell ffordd ym Mhort Talbot, ac fe fyddai colli swyddi yn cael effaith enfawr ar yr ardal."}, {"text_idx": "#000009", "text": "Yn ystod y ddadl dywedodd AS Llafur Caerffili Wayne David bod cwmni\u0308au dur mewn gwledydd eraill yn derbyn mwy o nawdd gan y wladwriaeth na'r rhai ym Mhrydain, a galwodd Geraint Davies - AS Llafur Gorllewin Abertawe - ar yr Undeb Ewropeaidd i sefydlu system o drethi carbon ar ddur o dramor."}, {"text_idx": "#000010", "text": "Ond roedd Ysgrifennydd Cymru Stephen Crabb yn cyhuddo Llafur o ddefnyddio'r ddal am ddur fel \"pe\u0302l-droed wleidyddol\", gan ychwanegu bod y diwydiant dur wedi cael ei newid yn llwyr gan ddur o China."}, {"text_idx": "#000011", "text": "Yn gynharach, wrth ateb cwestiwn brys am y diwydiant dur dywedodd y prif weinidog David Cameron y byddai Prydain yn ad-dalu costau i wneuthurwyr dur - a diwydiannau eraill sy'n defnyddio llawer o ynni - sydd o ganlyniad i 'drethi gwyrdd' os fydd yr Undeb Ewropeaidd yn cymeradwyo hynny."}, {"text_idx": "#000012", "text": "Prif StraeonCarchar am oes i ddyn am lofruddio dynes yn Y BermoPublished7 awr yn o\u0302lUndeb rygbi a thimau Cymru yn arwyddo cytundebPublished3 awr yn o\u0302lBachgen yn yr ysbyty a dwy fenyw wedi'u harestioPublished5 awr yn o\u0302l"}, {"text_idx": "#000014", "text": "Undeb rygbi a thimau Cymru yn arwyddo cytundeb"}]